امریکا قوشمه ایالتلری ملی خوفسیزلیک مصلحتچیسی جیک سالیوان سعودی عربستان ولیعهد شهزاده سی محمد بن سلمان بیلن تیلفون آرقه لی سوزلشوو اوتکزدی.
آق اوی تامانیدن بیریلگن بیاناتده سوزلشووده یمنده گی اوروش نینگ اداغگه ییتیب باریشی بیلن تیگیشلی دوام ایتیب تورگن دیپلوماسی و بیرقطار گلوبال و منطقوی موضوعلرنی تیلگه آلگن لیکلری معلوم قیلیندی.
جیک سالیوان نینگ سعودی عربستان نینگ یمنده گی اوروش نی اداغگه ییتیب باریشی اوچون کینگ بیر یول خریطه سینی تعقیب ایتیش توغریسیده گی اورونیشلرینی ممنونیت بیلن کوتیب آلگن لیگینی بیلدیرگن لیگی قید ایتیلدی.
بیاناتده امریکا قوشمه ایالتلری یمن خاص وکیلی تیم لندرکینگ نینگ کیلگوسی کونلرده منطقه ده بوله جگینی قید ایتگن سالیوان نینگ امریکا قوشمه ایالتلری نینگ بو توغریده بوتونله ی همکارلیگینی ییتکزگن لیگی افاده ایتیلدی.
سالیوان بیلن ولیعهد شهزاده نینگ ایراندن کیلگن و ایریم تهدیدلرگه قرشی کوچلی توریش و منطقه ده گی بحران نی کمه یتیریش مسئله لرینی محاکمه قیلگن لیکلری بیلدیریلدی. بیاناتده امریکا قوشمه ایالتلری جو بایدن نینگ ایران نینگ هسته ای قورال توزه تمه یشینی تامین ایتیلیشی توغریسیده گی تعهدی نینگ ییتکیزیلگن لیگی معلوم قیلیندی.
بیاناتده شونده ی بولیب گلوبال آست قوریش و سرمایه کیریتیش اوچون مشترک تمیز انرژی همکارلیگی و آچیق رادیو علاقه ترماغی (O-Ran) دایره سیده گی 5جی و6 جی تکنالوجیلری کبی موضوعلرده ایککی اولکه نینگ ملی خوفسیزلیک تیملر اورته سیده گی علاقه نینگ کوچه یتیریش مسئله سی حقیده تعهدنینگ تیلگه آلینگن لیگی بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
